Holandija tragom Srebrenice 17/4/02 - 2002-04-17
Odlazeći ministar odrane De Grava traži odlazak i glavnokomandujućeg holandskih oruzzanih snaga, generala De Baala.
Odluka o ostavci neće ovisiti od mogućih zaključaka današnjeg zasjedanja parlamenta, izjava je premijera Wima Koka čija je vlada podnijela kolektivnu ostavku nakon izvještaja o ulozi Holandije u tragediji Srebrenice. "Nije riječ o povjerenju ili nepovjerenju mome kabinetu", podvlači Kok i napominje kako on u ovoj situaciji preuzima "potpunu odgovornost". Medjunarodna zajednica "nema lice i identitet" te tako ne može preuzeti i odgovornost pred porodicama žrtava srebreničke traedije, kaže Kok, pojašnjavajući razloge ostavci vlade. Zapažanje, odlazećeg premijera Koka, kako odgovornost ne može biti upućena na nepostojeću adresu medjunarodne zajednice, te tako on i njegova vlada "preuzimaju svoj dio", podržava i nejmački Die Welt. On tvrdi kako ostavka neće vratiti mrtve u život ali će preživjelima pokazati da makar jedna evropska vlada iskazuje istinsku odgovornost za propuste. Danassnja rasprava u Holandskom parlamentu za cilj ima tek analizu posljedica kolektivne ostavke vlade dok je za 25. april zakazana parlamentrana rasprava koja će u cjelosti biti posvećena Izvještaju o Srebrenici. Očekuje se da će na toj raspravi u Donjem domu parlamenta biti date upute za provodjenje cjelovite parlamentarne istrage o holandskoj ulozi u srebreničkoj tragediji, a već se najavljuje kako istraživanja neće biti poštedjen niti jedan gradjanin Holandije, bez obzira kakvo mjesto zauzima ili je zauzimao u državnoj i političkojhijerarhiji. Da ovim nije stavljena tačka na posljedice koje je u holandskom vrhu izazvalo objavljivanje izvještaja o Srebrenici, potvrdjuje i današnji zahtjev "odlazećeg" ministra odbrane De Grava da sa dužnosti odstupi i glavnokomandujući holandskih oruzzanih snaga, general De Baal. Poruka ministra De Grava generalu, čiji resor je, prema spornom Izvještaju, najodgovorniji za skrivanje obavještajnih podataka o masakru koji će uslijediti, je jasna - odstupite ili ćete biti smjenjeni. General De Baal je 1995.godine bio zamjenik komandanta holandskih kopnenih snaga a njegovo zapovjedništvo je potpisalo naredbu za slanje vojnika u srebreničku misiju, propustivši da Vladi da dovoljno informacija o operaciji koja se završila masakrom skoro 8 hiljada Bošnjaka i protjerivanjem desetina hiljada žena i djece iz zone pod zaštitom Ujedinjenih naroda. Poruka ministra De Grava generalu je bila jasna - odstupite ili ćete biti smjenjeni. De Baal je izabrao dobrovoljni odlazak sa funkcije glavnokomandujućeg, što nije zaustavilo talas kritika na njegov račun zbog odgovornosti za srebreničku tragediju. To bi, prema političkim promatračima, mogao biti dodatni motiv za pokretanje cjelovite parlamentarne istrage o zbivanjima u Srebrenici jula 1995. godine. Za Glas Amerike, Elvir Bucalo